text: Om.fo: Ímillum øll tey, sum runnu við í stuðulsrenningini RAG (Raise and give) á TeenStreet í dag vóru eisini nógvir føroyingar. Hesi hava øll savnað sær nakrar stuðlar, sum hava givið nakrar krónur annaðhvørt pr. umfar – sum man vera ein knappur kilometur – ella sum eina fasta upphædd.
text: #000003
text: Peningurin fer til verkætlanir, sum arbeiða við flóttafólki – serliga børnum og tannáringum – í Grikkalandi, Italia og Serbia. Á TeenStreet siga tey frá, at pengarnir skulu brúkast til: ryggsekkir, skrivitilfar, bøkur osfr., somuleiðis til lærarar at hjálpa teimum við málinum, nýggja útgerð til ítrótt og list og at gjalda fyri støð, har tey kunnu vera. Trygg umhvørvi, har tey kunnu hitta tannáringar og eisini koma at kenna Jesus.
text: #000004
text: Í rokanum av øllum hinum rennarunum frá teimum ymisku londunum, rennur eisini 19 ára gamla Tabita av Rana úr Trongisvági. Tabita gongur á Glasi í Havn og fer í 3. g eftir summarferiuna. Her á TeenStreet er hon saman við aðrari gentu leiðari hjá 8 ungum gentum.
text: #000005
text: Tabita brennur fyri hjálpararbeiði, og hon setti sær fyri, at hon skuldi royna at savna væl av peningi inn á RAG. Hon veddaði við ein vin, sum eisini fór á TeenStreet, um hvør kundi savna meira inn til góða endamálið.
text: #000006
text: Aftaná renningina tosaði eg aftur við ein pøsta Tabitu, tá visti hon ikki sjálv, hvussu nógv umfar, hon hevði runnið, men nú í kvøld hevur hon funnið út av, at hon rann heilar 16 ferðir runt um økið, sum eisini man vera eini 15 kilometrar. Flott!
text: #000009
text: Fari eg so at rokna 16 ferðir 246 kr. og leggi tær 11.800 kr. í føstum stuðlum afturat, ja so hevur Tabita við síni stuðulsrenning runnið fyri ikki minni enn 15.736 kr, sum fer óskert til hjálpararbeiði millum flóttarfólk í Suðureuropa.
text: #000010
text: Lisa Børud kemur á Kristfest
text: #000014
text: Myndir: Hátíðarhildu 50 ár við Velbastaðvegin
text: #000019